Rait Pärg  ütles kavala näoga, et tema sooviks on proovida puust valmistada tänase päeva Pärnu vaimu. Tuli mõistatada, keda ta siis silmas peab. Abistavad viited juhtisid küsija kiiresti õigele teele. Rait Pärg nimetas Pärnu tänase päeva vaimuks Seal'i, kes esineb oma ametlikul "The Commitment Tour 2011" tuuril täna õhtul Vallikäärus. Mujal maailmas tuuritatud show-kontsertidest on Pärnu etteaste Euroopa ringil esimene, millele peaks suve jooksul järgnema veel paarkümmend esinemist. Kuidas ajalehest leitud pisikese  mustvalge foto järgi töö õnnestub, saab igaüks hinnata juba mõne lähema päeva pärast.